Ma nemmuqel mliḥ di tezlit-agi, ad d-naf llan sin n yisental i d-yuffraren ugar, sɛan assaɣ akked usentel agejdan: isental-agi d “tayri” akked “usirem” ladɣa asentel n tayri, yis-s i tecbaḥ temzi, yal aḥulfu icudd ɣer wayeḍ yal aḥulfu yessebɣas wayeḍ, d ayen i yettaǧǧan amdan ad yeddu ɣer zzat wa ad iger isurrifen di tudert-is am wakken i d-yeqqar yinzi: “d temzi i ixeddmen ɣef temɣer” ɣas cabeɣ tura d temɣer, ad ḥmuɣ s usɣar i d-jemɛeɣ si temzi-w.